ไปหาct scan กับส่องกล้องลำไส้ เจอติ่งเนื้อไม่ใช่มะเร็งตรงลำไส้ขวาง แต่ไม่เจอก้อนเนื้อตรงปลายแระทวาร มีริดสีดวงนิดหน่อย รู้สึกปวดเบ่งทวารตลอดเวลา ผายลมบ่อยหลังทานอาหาร
สวัสดีค่ะ อาการปวดเบ่งทวารตลอดเวลา การขับถ่ายเปลี่ยนแปลงเช่นท้องผูกสลับท้องเสีย ถ่ายเป็นเลือดเรื้อรัง น้ำหนักลดอาจเป็นอาการเบื้องต้นของโรคมะเร็งลำไส้ใหญ่ได้ แต่อย่างไรก็ตามถ้าทำ ct scan แล้วและส่องกล้องตัดชิ้นเนื้อไปตรวจแล้วไม่ใช่มะเร็งก็น่าจะสบายใจได้ระดับหนึ่งค่ะการวินิจฉัยอื่นๆที่เป็นไปได้เช่น ริดสีดวงทวารหนัก ฝีคัณฑสูตร หรือมีแผลบริเวณทวารหนักแต่อย่างไรก็ตามแนะนำให้สังเกตอาการค่ะ ถ้ายังปวดเบ่งเรื้อรังไม่หาย ถ่ายเป็นเลือด คลำก้อนได้บริเวณทวารหนัก หรือน้ำหนักลด ควรกลับไปพบแพทย์เพื่อตรวจหาสาเหตุเพิ่มเติมค่ะ ถ้ามีติ่งเนื้ออยู่ในลำไส้ แพทย์อาจจะพิจารณาส่องกล้องซ้ำเป็นระยะเพื่อติดตามค่ะการดูแลตัวเองเบื้องต้นรับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระค่ะเพราะจะทำให้อุจจาระที่แข็งบาดบริเวณเยื่อบุทวารหนัก มีแผลมากขึ้นไปอีก ควรถ่ายอุจจาระทุกวันให้เป็นนิสัยค่ะ